Source: http://www.podolinec.eu/primatorka-mesta/
Timestamp: 2013-05-26 04:12:15+00:00

Document:
Samospráva Mesta O samospráve mesta Podolínec Rozpočet mesta Podolínec Volené orgány mesta Primátorka mesta Zástupca primátorky mesta Poslanci Mestského zastupiteľstva Komisie Mestského zastupiteľstva Mestské zastupiteľstvo Mestský úrad Hlavný kontrolór mesta Prednosta úradu Základná legislatíva mesta Územný plán mesta Charakteristika a spádovosť Spôsob zriadenia mesta Štruktúra verejnej správy v SR
Úvod/Samospráva Mesta/Volené orgány mesta/Primátorka mesta
Mgr. Iveta Bachledová Predstaveným mesta a najvyšším výkonným orgánom mesta je primátor, ktorého volia obyvatelia mesta v priamych voľbách. Funkčné obdobie sa skončí zvolením nového primátora a zložením sľubu.
Primátor mesta je zákonom a Ústavou Slovenskej republiky konštituovaný ako najvyšší výkonný orgán mesta a predstaviteľ mesta. Primátora mesta volia obyvatelia obce na 4 roky na základe všeobecného, rovného a priameho volebného práva tajným hlasovaním ( čl. 69 ods. 3 Ústavy SR a § 1 zák. č. 346/1990 Zb. o voľbách do orgánov samosprávy obcí). Funkcia primátora je verejná funkcia, ktorá sa nevykonáva v pracovnom pomere. Primátor nie je zamestnancom mesta, ale niektoré jeho nároky sa posudzujú, ako by bol zamestnancom mesta. Funkcia primátora je monokratická. Primátor je členom mestského zastupiteľstva ale nie je volený zastupiteľstvom mesta. Má samostatné a nezávislé postavenie, ktoré vyplýva zo zákona. Vzhľadom na dôležitosť funkcie primátora zákon upravuje možnú kolíziu záujmov primátora v rámci organizácie a chodu samosprávy. Preto je funkcia primátora nezlučiteľná s funkciou:
• poslanca mestského zastupiteľstva,
• zamestnanca mesta, v ktorom bol zvolený,
• štatutárneho orgánu rozpočtovej organizácie alebo príspevkovej organizácie zriadenej mestom, v ktorom bol zvolený,
Primátor je štatutárnym orgánom v majetkovoprávnych vzťahoch, v pracovnoprávnych vzťahoch zamestnancov mesta a správnym orgánom mesta v administratívnych vzťahoch. Primátor mesta je zákonom a ústavou konštituovaný ako najvyšší výkonný orgán a predstaviteľ mesta. Postavenie primátora ovplyvňuje povinnosť mesta plniť aj úlohy z oblasti štátnej správy a prenesenej štátnej správy.
Primátor ako nezávislý predstaviteľ mesta nesmie dať prednosť osobným záujmom pred záujmami mesta. Funkčné obdobie primátora končí zvolením a zložením sľubu nového primátora. Mandát primátora môže zaniknúť aj z iných dôvodov. Primátor sa môže svojho mandátu vzdať. Spôsob je upravený v § 13a zákona o obecnom zriadení. Toto ustanovenie zároveň vymedzuje dôvody zániku mandátu primátora. Okrem iných dôvodov primátor stráca svoj mandát, ak bol právoplatne odsúdený za úmyselný trestný čin. Mestské zastupiteľstvo nemôže primátora odvolať, môže len vyhlásiť hlasovanie obyvateľov obce o odvolaní primátora, a to v prípadoch uvedených v zákone. Primátor vykonáva správu mesta. Rozhoduje vo všetkých veciach správy mesta, ktoré nie sú zákonom alebo organizačným poriadkom vyhradené mestskému zastupiteľstvu. Primátor zastupuje mesto vo vzťahu k štátnym orgánom, k právnickým a fyzickým osobám. Úlohy primátora mesta vyplývajú z ustanovení § 13 zákona o obecnom zriadení. Primátor:
• zvoláva a vedie zasadnutia mestského zastupiteľstva a mestskej rady a podpisuje ich uznesenia,
• vykonáva správu mesta,
• zastupuje mesto vo vzťahu k štátnym orgánom, k právnickým a fyzickým osobám,
• rozhoduje vo všetkých veciach správy mesta, ktoré nie sú zákonom alebo štatútom mesta vyhradené mestskému zastupiteľstvu,
• je štatutárnym orgánom v majetkovoprávnych vzťahoch mesta,
• je štatutárnym orgánom v pracovnoprávnych vzťahoch zamestnancov mesta,
• je správnym orgánom v administratívnych vzťahoch,
• môže pozastaviť výkon mestského zastupiteľstva.
Pri konštituovaní funkcie primátora mesta zákon kladie dôraz na skutočnosť, že primátor vykonáva záležitosti, o ktorých rozhodlo a rozhoduje mestské zastupiteľstvo a záležitosti, o ktorých rozhodli obyvatelia mesta priamo v miestnom referende. Ústavou Slovenskej republiky ani zákonom o obecnom zriadení nie je rozčlenená pôsobnosť mesta medzi primátora a mestké zastupiteľstvo. Primátor mesta v zásade rozhoduje v tých istých veciach ako mestské zastupiteľstvo, koná tak najmä v prípravnej a výkonnej fáze. V oblastiach, kde rozhoduje výlučne mestské zastupiteľstvo sa primátor musí podriadiť rozhodnutiu mestského zastupiteľstva. Avšak zákon o obecnom zriadení ( §13 ods. 6) primátorovi mesta umožňuje pozastaviť výkon uznesenia mestského zastupiteľstva v prípade, ak sa domnieva, že odporuje zákonu alebo je pre mesto zjavne nevýhodné tak, že ho nepodpíše v lehote do desať dní od schválenia tohto uznesenia mestským zastupiteľstvom. Dôležitým oprávnením primátora na zabezpečenie realizácie samosprávnych funkcií je ukladanie sankcii. Uloženie pokuty za porušenie nariadenia mesta alebo povinnosti nariadenej primátorom (v zmysle § 13 ods.8 zákona o obecnom zriadení) nezbavuje právnické osoby a fyzické osoby oprávnené na podnikanie plniť uložené povinnosti. Sankčné mechanizmy (pokuty, signalizácie, priestupkové konania) na fyzické osoby - nepodnikateľské subjekty sa realizujú využitím priestupkového zákona.
e-mail: primator@podolinec.eu

References: čl. 69
 § 1
 § 13
 § 13
 §13
 § 13